Diari Oficial de la Generalitat Valenciana


Sumari del DOGV 2080, del 02-08-1993 (1993/828834)

ORDRE de 19 de juliol de 1993, de la Conselleria d'Obres Públiques, Urbanisme i Transports, per la qual regula la qualificació i el règim de les línies regulars de transport públic de viatgers per carretera de baix transit que discorren íntegrament per àrees rurals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/19/(1)/dof/vci/html**

### Dades del document

Número de DOGV
:   2080

Data del DOGV
:   02-08-1993

Secció del DOGV
:   DISPOSICIONS GENERALS

Número del document
:   1993/828834


Data del document
:   19-07-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

Ordre de 19 de juliol de 1993, de la Conselleria d'Obres Públiques, Urbanisme i Transports, per la qual regula la qualificació i el règim de les línies regulars de transport públic de viatgers per carretera de baix trànsit que discorren íntegrament per àrees rurals de la Comunitat Valenciana.  
En determinades zones de la Comunitat Valenciana, sobretot en les de l'interior, la baixa densitat de població, l'escassa dotació de serveis i la desfavorable situació en la xarxa de transports han portat a una disminució en el nombre de viatgers de les línies regulars de transport, de manera que no s'assoleixen els mínims necessaris per garantir-ne la rendibilitat, ni tan sòls amb caràcter estricte, a les empreses prestatàries.  
D'altra banda, cal ressenyar l'existència d'usuaris del sistema de transport col·lectiu que, per raons d'edat, renda o per qualsevol altre motiu, justifiquen la necessària pervivència del transport públic, més enllà de la consideració de criteris estrictament econòmics o empresarials.  
La Llei 16/1987, de 30 de juliol, d'Ordenació dels Transports Terrestres, preveu en l'article 19.4 que les administracions interessades puguen establir excepcionalment un règim especial de compensació econòmica a les empreses prestatàries dels serveis de transport públic en els quals concórreguen circumstàncies econòmiques o socials que originen la falta de rendibilitat.  
La Conselleria d'Obres Públiques, Urbanisme i Transports, com a garant del dret dels ciutadans a tenir ateses les necessitats bàsiques de mobilitat, es planteja la conveniència d'establir un programa d'ajudes per a l'explotació dels serveis regulars amb índexs d'ocupació baixos i que discorren per àrees rurals, a fi de solucionar els problemes d'accessibilitat en aquestes àrees.  
Per això, en ús de les facultats que em confereixen l'article 35.e) de la Llei de Govern Valencià i el Decret 65/1991, de 15 d'abril, del Consell de la Generalitat Valenciana, que aprova el Reglament Orgànic i Funcional de la Conselleria d'Obres Públiques, Urbanisme i Transports,  
ORDENE  
Article primer  
En l?àmbit de la Comunitat Valenciana, es consideraran línies o trams de línies de baix trànsit, als efectes del que disposen l'article 19.4 de la Llei 16/1987, de 30 de juliol, d'Ordenació dels Transports Terrestres, i l'article 88.3 del reglament, aquelles en què concórreguen aquestes circumstàncies:  
- Que es desenvolupen en comarques amb estructura demogràfica, territorial i econòmica de característiques rurals i amb una infrastructura viària de menor accessibilitat respecte dels grans nuclis provincials.  
- Que enllacen els municipis amb entitat poblacional suficient àrab els centres prestadors de serveis i els ingressos dels quals obtinguts a partir dels usuaris no garantesquen un nivell mínim de cobertura de les despeses d'explotació assignades a aquestes línies.  
- Que es realitzen en els dies hàbils, en els quals es presten serveis sanitaris, educatius o socials.  
- Que per les especials característiques lligades a la problemàtica plantejada puguen assimilar-se a les incloses segons els conceptes anteriors.  
Article segon  
La Direcció General de Transports, d'ofici, o a instància de part, determinarà mitjançant una resolució motivada quines són les línies regulars de baix trànsit. Amb aquesta finalitat, es duran a terme els estudis tècnics necessaris, d'acord amb els criteris que s'especifiquen en l'article primer de l'ordre.  
En cas de qualificació d'ofici, caldrà que els titulars de les concessions interessades en la qualificació se'ls escolte abans que es dicte la resolució.  
Article tercer  
Les línies regulars de baix trànsit que discorren per àrees rurals de la Comunitat Valenciana i que estiguen adscrites a concessions de serveis regulars de transport públic de viatgers per carretera, integrades en l?àmbit de competències de la Generalitat Valenciana, qualificades escaientment segons el que disposa aquesta ordre, podran ser beneficiàries de compensacions econòmiques per a l?explotació, sempre que els pressupostos de la Generalitat Valenciana continguen dotacions econòmiques per a aquesta finalitat.  
Aquestes compensacions econòmiques, que en cap cas podran cobrir dèficits imputables a la gestió empresarial, es calcularan per aplicació dels dos paràmetres principals següents:  
1. Quilòmetres de línia realment servits, d'acord amb la longitud de l?itinerari i el nombre d'expedicions senzilles anuals que determine escaientment, per a l?exercici corresponent, la Conselleria d'Obres Públiques, Urbanisme i Transports.  
2. Index de dèficit d'explotació per quilòmetre generat en una determinada línia, dins del marc de concessió, que resulta de l'aplicació d'una sèrie de factors - obertura, connectivitat, qualitat, etc.-, sobre el cost unitari d'explotació.  
El cost unitari d'explotació es definirà a nivell provincial i serà comú a totes les línies integrades en aquest àmbit territorial.  
Article quart  
Les ajudes esmentades, l?import màxim global de les quals per a l?exercici de 1993 ascendeix a la quantitat de 00.585.562 pessetes, es finançaran a càrrec de la línia pressupostària 913 del programa 513.30, d'Ordenació del Transport Terrestre, així com dels recursos que s'aporten per part d'altres administracions per a aquesta finalitat, si escau, mitjançant els convenis que se subscriguen amb les diputacions provincials i ajuntaments afectats per les línies de baix trànsit, a fi de fomentar la corresponsabilitat econòmica i administrativa en la solució de la problemàtica d'aquestes línies.  
El programa de compensacions establert mitjançant aquesta .ordre podrà ser prorrogat per a pròxims exercicis, segons les disponibilitats pressupostàries. En aquest cas, el règim i la qualificació de les línies de baix trànsit s'actualitzaran segons els resultats que durant l?exercici anterior es produesquen en l?explotació de les línies i amb els estudis i controls que duga a cap la Direcció General de Transports.  
Article cinqué  
Les empreses concessionàries beneficiàries de les ajudes estaran obligades a la presentació de les dades estadístiques d'explotació referents a cada una de les línies integrades en el programa, davant la Direcció General de Transports, d'acord amb el model que s'establirà convenientment.  
Article sisè  
- En les línies integrades en el programa, la Conselleria d'Obres Públiques, Urbanisme i Transports arbitrarà les oportunes mesures de control, a fi de garantir les condicions de prestació dels serveis. Així mateix, podrà establir una senyalització específica per als vehicles i parades de les línies, que en mostre el caràcter singular.  
Article setè  
El Director General de Transports,, per la delegació del Conseller d'Obres Públiques, Urbanisme i Transports que amb aquesta ordre se li confereix, formalitzarà els oportuns acords singularitzats amb les empreses de transport regular de viatgers prestataris de les línies de baix trànsit, en el quals se n'establiran les condicions d'explotació, de conformitat amb el contingut de la resolució de la Direcció General de Transports esmentada a l'article segon.  
DISPOSICIO TRANSITORIA  
Unica  
Les ajudes previstes en aquesta ordre es podran aplicar i tenir efecte per a serveis de transport realitzats, en les línies qualificades, a partir del dia 1 de gener de 1993.  
DISPOSICIONS FINALS  
Primera  
Faculte la Direcció General de Transports a desplegar, interpretar i aplicar l?ordre.  
Segona  
Aquesta disposició entrarà en vigor l?endemà de la publicació en el Diari Oficial de la Generalitat Valenciana.  
València, 19 de juliol de 1993  
El Conseller d'Obres Públiques, Urbanisme i Transports   
EUGENIO L. BURRIEL DE ORUETA


Còpia Permalink ELI